ddrg/super_eurlex huggingface dataset:
Direktiva Sveta

z dne 21. decembra 1989

o spremembi Direktive 75/106/EGS o približevanju zakonodaje držav članic v zvezi s pripravo določenih predpakiranih tekočin glede na prostornino

(89/676/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker Direktiva 75/106/EGS [4], kakor je bila nazadnje spremenjena z Direktivo 88/316/EGS [5], predvideva popolno uskladitev stopenj nazivnih količin določenih proizvodov v sektorju vin;

ker je z ozirom na najnovejša dogajanja v Skupnosti na področju shranjevanja v posode, stekleničenja in označevanja vina treba te stopnje spremeniti;

ker je treba, če bi hoteli dovoliti uporabo vračljivih steklenic s prostorninami, ki jih omenjena direktiva ne ureja, v to direktivo vključiti posebne določbe,

SPREJEL NASLEDNJO DIREKTIVO:

Člen 1

Direktiva 75/106/EGS se spremeni:

1. drugi pododstavek člena 1 se nadomesti z:

"Direktiva se ne uporablja za predpakirane proizvode, ki vsebujejo proizvode, naštete v Prilogi III:

- v oddelku 1(a), ki so shranjeni v posode, ustekleničeni in označeni v prostorninah, ki niso večje od 0,25 litra in so namenjeni za profesionalno uporabo,

- v oddelku 2(a) in 4, ki so namenjeni bodisi za potrošnjo na krovu letal, ladij in vlakov bodisi za prodajo v brezcarinskih prodajalnah.";

2. v členu 5(3):

(a) se črta točka (a);

(b) se alinee pod točko (c) nadomestijo z:

"- 0,68 litra, 0,70 litra in 0,98 litra v Španiji, do 31. decembra 1992,

— 0,46 litra in 0,70 litra v Grčiji, do 31. decembra 1992.";

3. stolpec I(1)(a) Priloge III se spremeni:

(a) doda se: "0,187 (1)-4-8";

(b) črta se "0,187 (samo za potrošnjo na krovu letal in ladij)" na koncu stopenj prostornin.

(c) doda se naslednja opomba pod črto:

"(1) Vrednost, ki se nanaša samo na porabo na krovu letal, ladij in vlakov in na prodajo v brezcarinskih prodajalnah."

Člen 2

Države članice sprejmejo zakone in druge predpise, potrebne za uskladitev s to direktivo, 1. julija 1990. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 21. decembra 1989

Za Svet

Predsednica

E. Cresson

[1] UL C 31, 7.2.1989, str. 6.

[2] UL C 158, 26.6.1989, str. 215 inUL C 291, 20.11.1989, str. 44.

[3] UL C 139, 5.6.1989, str. 8.

[4] UL L 42, 15.2.1975, str. 1.

[5] UL L 143, 10.6.1988, str. 26.

--------------------------------------------------
Direktiva Sveta

z dne 21. decembra 1989

o spremembi Direktive 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov

(89/678/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100a Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker sta javnost in okolje nenehno izpostavljena novim nevarnostim, ki so posledica uporabe kemičnih izdelkov; ker je potrebno takojšnje ukrepanje, ko se odkrije škoda in zlasti, ko se opazijo primeri, ki resno vplivajo na zdravje ljudi, da se prepove ali omeji trženje ali uporaba nekaterih nevarnih snovi in pripravkov na ravni Skupnosti;

ker Direktiva 76/769/EGS [4] v besedilu ne predvideva, da se Komisija ob pomoči odbora lahko odloči za prilagoditve prilog tehničnemu napredku in se mora Svet odločiti o vsaki prilagoditvi;

ker je zaradi tehničnega napredka treba nemudoma prilagoditi predpise iz Priloge k Direktivi 76/769/EGS; ker je za zagotavljanje izvajanja potrebnih ukrepov treba uvesti postopek, ki bo zagotavljal tesno sodelovanje med državami članicami in Komisijo; ker je treba zagotoviti tak postopek v okviru odbora in sprejetje sprememb v skladu s postopkom iz člena 21 Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [5], nazadnje spremenjene z Direktivo 88/490/EGS [6],

SPREJEL NASLEDNJO DIREKTIVO:

Člen 1

V Direktivo 76/769/EGS se vstavi naslednji člen:

"Člen 2a

Potrebne spremembe za prilagoditev prilog tehničnemu napredku glede snovi in pripravkov, zajetih v tej direktivi, se sprejmejo v skladu s postopkom iz člena 21 Direktive 67/548/EGS [7], nazadnje spremenjene z Direktivo 88/490/EGS [8]."

Člen 2

Ta direktiva je naslovljena na države članice.

V Bruslju, 21. decembra 1989

Za Svet

Predsednica

E. Cresson

[1] UL C 117, 4.5.1988, str. 14.

[2] UL C 262, 10.10.1988, str. 84, inUL C 291, 20.11.1989, str. 55.

[3] UL C 377, 12.12.1988, str. 7.

[4] UL L 262, 27.9.1976, str. 201.

[5] UL 196, 16.8.1967, str. 1.

[6] UL L 259, 19.9.1988, str. 1.

[7] UL 196, 16.8.1967, str. 1.

[8] UL L 259, 19.9.1988, str. 1.

--------------------------------------------------
Direktiva Sveta 88/664/EGS

z dne 21. decembra 1988

o deveti spremembi Direktive 69/169/EGS o usklajevanju zakonov in drugih predpisov v zvezi z oprostitvijo prometnega davka in trošarine na uvoz v mednarodnih potovanjih

(88/664/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 99 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člena 2(6) in 7b(4) Direktive Sveta 69/169/EGS [4], kakor je bila nazadnje spremenjena z Direktivo 87/198/EGS [5], določata, da vsaki dve leti in prvič najpozneje 31. oktobra 1987 Svet skladno s postopki, predvidenimi v Pogodbi o tej točki, prilagodi zneske oprostitev iz odstavkov 1 in 2 teh členov, da zadržijo svojo pravo vrednost;

ker je v skladu z raziskavo, ki jo je izvedla Komisija, tehtano poprečno povečanje indeksa cen za države članice za obdobje od 1. oktobra 1985 do 31. decembra 1988 11,3 %;

ker naj se dobljeni zneski zaokrožijo;

ker v primeru, če je prilagoditev oprostitve Skupnosti manj kot 5 % oprostitve, izražene v nacionalni valuti, ali znižanje navedene oprostitve, zadevne države članice lahko še naprej uporabljajo zneske v nacionalnih valutah, ki so jih dobili pred to spremembo,

SPREJEL NASLEDNJO DIREKTIVO

Člen 1

Direktiva 69/169/EGS se spremeni:

1. V členu 2:

(a) v odstavku 1 se "350 ECU" nadomesti z "ECU 390":

(b) v odstavku 2 se "90 ECU" nadomesti z "ECU 100":

2. v členu 7 se doda odstavek:

"5. Države članice lahko zadržijo obstoječ znesek oprostitve, če bi pretvorba zneskov oprostitev, izraženih v ekujih, sprejetih med prilagoditvijo iz členov 2(6) in 7(b)(4), pomenila manj kot 5 % spremembo oprostitev, izraženo v nacionalni valuti ali znižala navedeno oprostitev";

3. V členu 7b:

(a) v odstavku 1(a) se "280 ECU" nadomesti z "ECU 310":

(b) v odstavku 1(b) se "77 ECU" nadomesti z "ECU 85":

(c) v odstavku 2 se "77 ECU" nadomesti z "ECU 85".

Člen 2

1. Države članice sprejmejo ukrepe, potrebne za uskladitev s to direktivo najpozneje do 1. julija 1989.

2. Države članice Komisijo obvestijo o predpisih nacionalne zakonodaje, ki jih sprejmejo za izvajanje te direktive.

Člen 3

Ta direktiva je naslovljena na države članice.

V Bruslju, 21. decembra 1988

Za Svet

Predsednik

V. Papandreou

[1] UL C 102, 16.4.1988, str. 4 inUL C 272, 21.10.1988, str. 6.

[2] UL C 235, 12.9.1988, str. 138.

[3] UL C 95, 11.4.1988, str. 11.

[4] UL L 133, 4.6.1969, str. 6.

[5] UL L 78, 20.3.1987, str. 53.

--------------------------------------------------
Direktiva Komisije

z dne 22. junija 1988

o prilagoditvi Direktive Sveta 74/152/EGS o približevanju zakonodaje držav članic o največji konstrukcijsko določeni hitrosti in ploščadi za tovor kmetijskih ali gozdarskih traktorjev na kolesih tehničnemu napredku

(88/412/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih [1], kakor je bila nazadnje spremenjena z Direktivo 88/297/EGS [2], in zlasti člena 11 direktive,

ker je glede na pridobljene izkušnje in zadnje stanje tehnike zdaj mogoče nekatere določbe Direktive Sveta 74/152/EGS [3], kakor je bila spremenjena z Direktivo 82/890/EGS [4], oblikovati natančneje in celoviteje;

ker so ukrepi, predvideni v tej direktivi, skladni z mnenjem Odbora za prilagajanje tehničnemu napredku direktiv za odstranjevanje tehničnih ovir v trgovini na področju kmetijskih ali gozdarskih traktorjev,

SPREJELA NASLEDNJO DIREKTIVO:

Člen 1

V Prilogi k Direktivi 74/152/EGS se točka 1.3 nadomesti z:

"1.3 Med preskusom mora imeti traktor nove pnevmatike z največjim kotalnim polmerom, ki ga proizvajalec predvidi za traktor."

Člen 2

1. Od 1. oktobra 1988 nobena država članica ne sme:

- zavrniti podelitve EGS-homologacije za tip traktorja, izdaje dokumenta, navedenega v zadnji alinei člena 10(1) Direktive 74/150/EGS, ali podelitve nacionalne homologacije ali

- prepovedati začetka uporabe traktorjev,

če sta največja določena hitrost in prostor za tovor tega tipa traktorja ali traktorjev skladna z določbami te direktive.

2. Države članice od 1. oktobra 1989:

- ne smejo več izdajati dokumenta, navedenega v zadnji alinei člena 10(1) Direktive 74/150/EGS, za tip traktorja, katerega največja določena hitrost in prostor za tovor nista skladna z določbami te direktive,

- lahko zavrnejo podelitev nacionalne homologacije za tip traktorja, katerega največja določena hitrost in prostor za tovor nista skladna z določbami te direktive.

Člen 3

Države članice sprejmejo predpise, potrebne za uskladitev s to direktivo, najpozneje do 30. septembra 1988. O tem takoj obvestijo Komisijo.

Člen 4

Ta direktiva je naslovljena na države članice.

V Bruslju, 22. junija 1988

Za Komisijo

Cockfield

Podpredsednik

[1] UL L 84, 28.3.1974, str. 10.

[2] UL L 126, 20.5.1988, str. 52.

[3] UL L 84, 28.3.1974, str. 33.

[4] UL L 378, 31.12.1982, str. 45.

--------------------------------------------------
Direktiva Sveta

z dne 2. marca 1987

ki zaradi pristopa Španije spreminja Direktivo 80/987/EGS o približevanju zakonodaje držav članic o varstvu delavcev v primeru plačilne nesposobnosti njihovega delodajalca

(87/164/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Pristopne pogodbe Španije in Portugalske in zlasti člena 2(3) Pogodbe ter priloženega Akta o pristopu in zlasti člena 396 Akta,

ob upoštevanju predloga Komisije,

ker člen 1(2) Direktive 80/987/EGS [1] določa, da lahko države članice kot izjeme s področja veljavnosti te direktive izključijo terjatve določenih kategorij delavcev zaradi posebne narave njihovih pogodb o zaposlitvi ali delovnih razmerij;

ker je na podlagi omenjene določbe Kraljevina Španija zaprosila, da se hišni pomočniki, zaposleni pri fizičnih osebah, zaradi posebne narave njihovega delovnega razmerja izvzamejo iz področja uporabe omenjene direktive;

ker je torej treba v skladu s smernicami iz Priloge II, poglavje V, točka 4 Akta o pristopu spremeniti Prilogo k Direktivi 80/987/EGS,

SPREJEL NASLEDNJO DIREKTIVO:

Člen 1

1. januarja 1986 se oddelek I Priloge k Direktivi 80/987/EGS spremeni, kot sledi:

(a) za

"A. GRČIJA"

se vstavi:

"B. ŠPANIJA

Hišni pomočniki, zaposleni pri fizični osebi.";

(b) B, C in D se spremenijo v C, D in E.

Člen 2

Ta direktiva je naslovljena na države članice.

V Bruslju, 2. marca 1987

Za Svet

Predsednik

P. de Keersmaeker

[1] UL L 283, 28.10.1980, str. 23.

--------------------------------------------------
Direktiva Sveta

z dne 20. decembra 1985

o spremembi Direktive 85/433/EGS o vzajemnem priznavanju diplom, spričeval in drugih dokazil o formalnih kvalifikacijah iz farmacije, vključno z ukrepi za učinkovito uresničevanje pravice do ustanavljanja za nekatere farmacevtske dejavnosti, zaradi pristopa Španije in Portugalske

(85/584/EGS)

SVET EVROPSKIH SKUPNOSTI JE

ob upoštevanju Akta o pristopu Španije in Portugalske in zlasti člena 396 Akta,

ker so zaradi pristopa Španije in Portugalske potrebne nekatere spremembe Direktive 85/433/EGS [1] za zagotovitev, da se v Kraljevini Španiji in Republiki Portugalski ter drugih državah članicah uporablja enako;

ker lahko, na podlagi člena 2(3) Pogodbe o pristopu Španije in Portugalske, institucije Skupnosti pred pristopom sprejmejo ukrepe iz člena 396 Akta o pristopu, pri čemer ukrepi začnejo veljati skladno s Pogodbo in na dan začetka njene veljavnosti,

SPREJEL NASLEDNJO DIREKTIVO:

Člen 1

"(k) v Španiji:

título de licenciado en farmacia (univerzitetni naslov v farmaciji, ki ga podeljuje Ministrstvo za izobraževanje in znanost ali univerze)

(l) na Portugalskem:

Carta de curso de licenciatura em Ciências Farmacêuticas (spričevalo farmacevtskih znanosti, ki ga podeljujejo univerze)."

Člen 2

Države članice sprejmejo ukrepe, potrebne za uskladitev s to direktivo v roku iz člena 19(1) Direktive 85/433/EGS.

Člen 3

Ta direktiva je naslovljena na države članice.

V Bruslju, 20. decembra 1985

Za Svet

Predsednik

R. Krieps

[1] UL L 253, 24.9.1985, str. 37.

--------------------------------------------------
Direktiva Sveta

z dne 12. junija 1985

o spremembi Direktive 71/118/EGS o zdravstvenih problemih, ki vplivajo na trgovino s svežim perutninskim mesom

(85/326/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker izkušnje kažejo, da je treba poenostaviti poglavje III(11) Priloge I k Direktivi 71/118/EGS [4], kakor je bila nazadnje spremenjena z Direktivo 85/324/EGS [5];

ker poglavje III(12) Priloge I k Direktivi 71/118/EGS določa predvsem, da je treba za vsako osebo, ki dela s svežim perutninskim mesom, zahtevati zdravniško spričevalo, in da je treba to spričevalo vsako leto obnavljati;

ker se zdi, da je zadevno določbo treba prilagoditi glede na izkušnje,

SPREJEL NASLEDNJO DIREKTIVO:

Člen 1

Direktiva 71/118/EEC se spremeni na naslednji način:

1. Črta se prva alinea člena 16a(b).

2. Poglavje III(11) in (12) Priloge I se nadomesti z naslednjim:

"11. Vsaki osebi, ki je možen vir kontaminacije, zlasti z bolezenskimi klicami, se prepove delo in rokovanje s svežim perutninskim mesom.

12. Vsaka oseba, zaposlena za delo ali rokovanje s svežim perutninskim mesom, mora z zdravniškim spričevalom dokazati, da ne obstajajo nikakršne ovire za takšno zaposlitev. Zdravniško spričevalo se obnovi vsako leto, razen če se v skladu s postopkom, določenim v členu 12a, ne odobri drug sistem zdravniških pregledov osebja, ki ponuja enakovredna zagotovila."

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1986.

O tem takoj obvestijo Komisijo.

Člen 3

Ta direktiva je naslovljena na države članice.

V Luxembourgu, 12. junija 1985

Za Svet

Predsednik

C. Degan

[1] UL C 179, 7.7.1984, str. 7.

[2] UL C 46, 18.2.1985, str. 94.

[3] UL C 44, 15.2.1985, str. 7.

[4] UL L 55, 8.3.1971, str. 23.

[5] UL L 168, 28.6.1985, str. 45.
Tretja direktiva Komisije

z dne 29. junija 1983

o prilagoditvi prilog II, III in V Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku

(83/341/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo 83/191/EGS [2], in zlasti člena 8(2) Direktive,

ker je treba zaradi varovanja zdravja ljudi prepovedati uporabo nekaterih snovi za barvanje las;

ker je treba prenesti p-diaminobenzen iz Priloge V v Prilogo III;

ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku direktiv, katerega namen je odpraviti tehnične ovire na področju trgovanja s kozmetičnimi izdelki,

SPREJELA NASLEDNJO DIREKTIVO:

Člen 1

Direktiva 76/768/EGS se spremeni, kakor sledi:

1. Naslednje se doda seznamu v Prilogi II:

"363. o-fenilendiamin in njegove soli

364. 4-metil-m-fenilendiamin in njegove soli".

2. V stolpcu b dela 1 Priloge III se besedilo z referenčno številko 8 nadomesti z:

"m- in p-fenilendiamini, njihovi N-nadomestni derivati in soli; N-nadomestni derivati o-fenilendiaminov [3]

3. V stolpcu b dela 1 Priloge III se besedilo z referenčno številko 9 nadomesti z:

"Metilfenilendiamini, njihovi N-nadomestni derivati in njihove soli [4], razen snovi 364 v Prilogi II".

4. Naslednji vnos se izbriše iz Priloge V:

"4. p-fenilendiamin in njegove soli."

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1984. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 29. junija 1983

Za Komisijo

Karl-Heinz Narjes

Član Komisije

[1] UL L 262, 27.9.1976, str. 169.

[2] UL L 109, 26.4.1983, str. 25.

[3] UL L 262, 27.9.1976, str. 169.".

[4] UL L 262, 27.9.1976, str. 169.

--------------------------------------------------
Direktiva sveta

z dne 29. junija 1982

o spremembi direktiv 69/169/EGS in 77/800/EGS glede pravil, ki urejajo prometni davek in trošarino v mednarodnih potovanjih

(82/443/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 99 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker davčne oprostitve znotraj Skupnosti prispevajo k prepletenosti gospodarstev držav članic;

ker je zaradi doseganja tega cilja in v interesu prebivalstva držav članic, vrednost oprostitev, določenih v členu 2 Direktive Sveta 69/169/EGS z dne 28. maja 1969 o usklajevanju zakonov ali drugih predpisov v zvezi z oprostitvijo prometnega davka in trošarin na uvoz v mednarodnih potovanjih [4], kakor je bila nazadnje spremenjena z Direktivo 81/933/EGS [5], treba povečati;

ker je za izražanje alkoholnih stopenj treba upoštevati Direktivo Sveta 76/766/EGS z dne 27. julija 1976 o približevanju zakonodaj držav članic, ki se nanašajo na alkoholne tablice [6], in skladno spremeniti člena 4 in 5 Direktive 69/169/EGS ter člen 1 Direktive 77/800/EGS z dne 19. decembra 1977 o odstopanju, odobrenem Kraljevini Danski, ki se nanaša na pravila, ki urejajo prometni davek in trošarino, ki veljajo v mednarodnih potovanjih [7];

ker je na osnovi sedanjih gospodarskih razmer treba Kraljevini Danski odobriti nadaljnje obdobje, v katerem bo uporabljala povečanje vrednosti oprostitev za osebe, ki potujejo iz drugih držav članic Skupnosti,

SPREJEL NASLEDNJO DIREKTIVO:

Člen 1

Člena 1 in 2 Direktive 69/169/EGS se spremenita:

1. V členu 1(3) se "40 evropskih obračunskih enot" nadomesti z "znesek določen v odstavku 1".

2. V členu 2(1) se "180 evropskih obračunskih enot" nadomesti z "210 ECU".

3. V členu 2(2) se "50 evropskih obračunskih enot" nadomesti z "60 ECU".

4. V členu 2(3) se "180 evropskih obračunskih enot" nadomesti z "znesek določen v odstavku 1".

Člen 2

V členih 4 in 5 Direktive 69/169/EGS in členu 1 Direktive 77/800/EGS, se "22o" nadomesti z "22 % vol".

Člen 3

1. Države članice sprejmejo ukrepe, potrebne za uskladitev s to direktivo, ki veljajo od 1. januarja 1983.

Kraljevina Danska sprejme ukrepe, potrebne za uskladitev s členom 1(2) najpozneje do 1. januarja 1984.

2. Države članice Komisijo obvestijo o predpisih, ki jih sprejmejo za izvajanje te direktive.

Člen 4

Ta direktiva je naslovljena na države članice.

V Bruslju, 29. junija 1982

Za Svet

Predsednik

P. de Keersmaeker

[1] UL C 318, 19.12.1979, str. 5.

[2] UL C 117, 12.5.1980, str. 83.

[3] UL C 113, 7.5.1980, str. 34.

[4] UL L 133, 4.6.1969, str. 6.

[5] UL L 338, 25.11.1981, str. 24.

[6] UL L 262, 27.9.1976, str. 149.

[7] UL L 336, 27.12.1977, str. 21.

--------------------------------------------------
Direktiva Komisije

z dne 28. marca 1980

o spremembi Priloge II Direktive Sveta 76/895/EGS o določanju najvišjih vrednosti ostankov pesticidov v in na sadju in zelenjavi

(80/428/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/895/EGS z dne 23. novembra 1976 o določanju najvišjih vrednosti ostankov pesticidov v in na sadju in zelenjavi [1] in zlasti člena 4 Direktive,

ker ta člen omogoča državi članici začasno znižati najvišjo vrednost na svojem ozemlju, če meni, da bi najvišja vrednost, določena v Prilogi II, lahko ogrozila zdravje ljudi ali živali, razen škodljivih organizmov;

ker je Kraljevina Nizozemska uveljavljala določbe prej navedenega člena glede najvišjih vrednosti za dimetoat, ometoat in fenklorfos;

ker dimetoat in ometoat zahtevata nadaljnje preučevanje, preden Komisija lahko pripravi potrebne ukrepe;

ker pa se zdi pri fenklorfosu preudarno, ob upoštevanju omejitve področja njegove uporabe in zaradi morebitne prisotnosti neželenih nečistot v pripravkih, ki vsebujejo fenklorfos in tako tudi v njegovih ostankih, brez odlašanja znižati najvišjo vrednost, določeno v Prilogi II, na najnižjo vrednost, ki je v skladu s sedanjimi kmetijskimi običaji;

ker je tudi zaželeno opredelitev njegovih dovoljenih ostankov uskladiti z mednarodno prakso tako, da se vključi njegov glavni metabolit;

ker so ukrepi, predvideni s to direktivo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO DIREKTIVO:

Člen 1

V Prilogi II Direktive 76/895/EGS se postavka št. 15/56, ki se nanaša na "fenklorfos" spremeni tako, da se glasi:

EGS št. | Pesticidi | najvišja vrednost (v mg/kg (ppm)) |

Splošno ime | Kemijska formula |

15/56 | Fenklorfos | 0,0-dimetil 0-(2,4,5-triklorofenil) fosforotioat | računano kot fenklorfos 0,01 |

| vključno z | |

— | — | 0,0-dimetil 0-(2,4,5-triklorofenil) fosfat |

Člen 2

Države članice sprejmejo zakone in druge predpise, potrebne za uskladitev s členom 1, najkasneje do 31. marca 1981 in o tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 28. marca 1980

Za Komisijo

Finn Gundelach

Podpredsednik

[1] UL L 340, 9.12.1976, str. 26.

--------------------------------------------------